**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL LAZDIJŲ MOKYKLOS-DARŽELIO „VYTURĖLIS“ DIREKTORĖS LORETOS JURKONIENĖS ATLEIDIMO IR KONKURSO PASKELBIMO**

2020 m. gegužės 20 d. Nr. 34-369

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos švietimo įstatymo 59 straipsnio 1 dalimi, Lietuvos Respublikos darbo kodekso 54 straipsniu ir atsižvelgdama į Lazdijų mokyklos-darželio „Vyturėlis“ direktorės Loretos Jurkonienės 2020 m. gegužės 19 d. prašymą, Lazdijų rajono savivaldybės taryba nusprendžia:

1. Sutikti su Lazdijų mokyklos-darželio „Vyturėlis“ direktorės Loretos Jurkonienės prašymu nutraukti darbo sutartį šalių susitarimu 2020 m. birželio 5 d., išmokant keturių mėnesių vidutinio darbo užmokesčio dydžio išeitinę išmoką.

2. Atleisti Lazdijų mokyklos-darželio „Vyturėlis“ direktorę Loretą Jurkonienę iš užimamų pareigų 2020 m. birželio 5 d., išmokant keturių mėnesių vidutinio darbo užmokesčio dydžio išeitinę išmoką.

3. Įpareigoti Lazdijų mokyklą-darželį „Vyturėlis“ išmokėti Loretai Jurkonienei, Lazdijų mokyklos-darželio „Vyturėlis“ direktorei, kompensaciją už 2 darbo dienas nepanaudotų kasmetinių atostogų už dirbtą 2018-02-01–2019-01-31 laikotarpį, 40 darbo dienų nepanaudotų kasmetinių atostogų už dirbtą 2018-02-01–2019-01-31 laikotarpį ir už 13,75 darbo dienų nepanaudotų kasmetinių atostogų už dirbtą 2020-02-01–2019-06-05 laikotarpį.

4. Įgalioti Lazdijų rajono savivaldybės merą:

4.1. sudaryti raštišką susitarimą dėl darbo sutarties nutraukimo su Lazdijų mokyklos-darželio „Vyturėlis“ direktore Loreta Jurkoniene;

4.2. nutraukti terminuotą darbo sutartį, sudarytą su Lazdijų mokyklos-darželio „Vyturėlis“ direktore Loreta Jurkoniene, 2020 m. birželio 5 d.

5. Pavesti Astai Labalaukienei, Lazdijų mokyklos-darželio „Vyturėlis“ direktoriaus pavaduotojai ugdymui, laikinai eiti Lazdijų mokyklos-darželio „Vyturėlis“ direktoriaus pareigas nuo 2020 m. birželio 6 d. iki teisės aktų nustatyta tvarka bus paskirtas Lazdijų mokyklos-darželio „Vyturėlis“ mokyklos direktorius.

6. Įgalioti Astą Labalaukienę, Lazdijų mokyklos-darželio „Vyturėlis“ direktoriaus pavaduotojai ugdymui, apie Loretos Jurkonienės atleidimą iš pareigų ne vėliau kaip per 5 darbo dienas pranešti Juridinių asmenų registro tvarkytojui.

7. Įpareigoti Lazdijų rajono savivaldybės merą organizuoti viešą konkursą Lazdijų mokyklos-darželio „Vyturėlis“ direktoriaus pareigoms užimti.

8. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ MOKYKLOS-DARŽELIO „VYTURĖLIS“ DIREKTORĖS LORETOS JURKONIENĖS ATLEIDIMO IR KONKURSO PASKELBIMO“ PROJEKTO**

**AIŠKINAMASIS RAŠTAS**

2020-05-20

Lazdijų rajono savivaldybės tarybos sprendimo „Dėl Lazdijų mokyklos-darželio „Vyturėlis“ direktorės Loretos Jurkonienės atleidimo ir konkurso paskelbimo“ projektas parengtas vadovaujantis Lietuvos Respublikos vietos savivaldos įstatymu, Lietuvos Respublikos švietimo įstatymu, Lietuvos Respublikos darbo kodeksu bei atsižvelgiant į Loretos Jurkonienės prašymą nutraukti darbo sutartį.

Šio projekto tikslas – atleisti iš pareigų Lazdijų mokyklos-darželio „Vyturėlis“ direktorę Loretą Jurkonienę, pavesti Astai Labalaukienei, Lazdijų mokyklos-darželio „Vyturėlis“ direktoriaus pavaduotojai ugdymui, laikinai eiti Lazdijų mokyklos-darželio „Vyturėlis“ direktoriaus pareigas nuo 2020 m. birželio 6 d. iki teisės aktų nustatyta tvarka bus paskirtas Lazdijų mokyklos-darželio „Vyturėlis“ mokyklos direktorius bei įpareigoti Lazdijų rajono savivaldybės merą organizuoti viešą konkursą Lazdijų mokyklos-darželio „Vyturėlis“ direktoriaus pareigoms užimti.

Parengtas sprendimo projektas neprieštarauja galiojantiems teisės aktams.

 Priėmus sprendimo projektą, neigiamų pasekmių nenumatoma.

 Sprendimo projektą parengė Lazdijų rajono savivaldybės administracijos Teisės, personalo ir civilinės metrikacijos skyriaus vyr. specialistė Adelė Sukackienė.

Teisės, personalo ir civilinės metrikacijos Adelė Sukackienė

skyriaus vyr. specialistė